
Tijorat banklarining bank xizmatlari isteʼmolchilari bilan oʻzaro munosabatlarni amalga oshirishdagi faoliyatiga qoʻyiladigan minimal talablar toʻgʻrisidagi nizomni tasdiqlash haqida
3-ILOVA
OMONATLARNING ASOSIY SHARTLARI TOʻGʻRISIDA MAʼLUMOT VARAQASI*
	Tijorat bankining nomi, rasmiy sayti, telefon raqamlari
	«Ipoteka-bank» ATIB, www.ipotekabank.uz

	
	Tel.: Kontakt-markaz (78) 150-11-22, 1233



1-boʻlim. Omonatning asosiy shartlari
	1. Omonat nomi
	Jamgʻarma hisob raqami (jamgʻarma omonati)

	2. Omonat valyutasi
	Milliy valyutada (soʻm)

	3. Joylashtirish muddati
	Muddatsiz — joylashtirish muddati cheklanmagan, hisobvaraq mijoz tashabbusi bilan yopilgunga qadar amal qiladi

	4. Foizlarni toʻlash
	Foizlar har kuni hisoblanadi va shartnomada belgilangan tartibda toʻlanadi (9-bandga qarang)

	5. Mobil ilovada rasmiylashtirilganda yillik foiz stavkasi
	14%

	6. Bank filiallarida rasmiylashtirilganda yillik foiz stavkasi
	14%

	7. Omonat boʻyicha foizlar kapitalizatsiyasi mavjudligi 
(hisoblangan foizlarni asosiy summaga qoʻshish yoʻli bilan qayta hisoblash)
	Mavjud emas

	8. Omonatning eng kam miqdori (qoʻllanilsa)
	15 000 000 soʻm. Ushbu summa saqlanishi lozim boʻlgan eng kam qoldiq hisoblanadi: qisman yechib olish faqat ushbu miqdordan ortiq summa doirasida amalga oshiriladi

	9. Omonat boʻyicha foizlarni toʻlash davriyligi
	Hisoblangan foiz daromadi hisobvaraq ochilgan kanalga qarab toʻlanadi:
1. Mobil ilovada ochilgan hisobvaraqlar boʻyicha — mijozning elektron hamyoniga oʻtkaziladi.
2. Bank filiallarida ochilgan hisobvaraqlar boʻyicha — mijozning jamgʻarma hisobvarigʻiga oʻtkaziladi.

	10. Omonatni rasmiylashtirish tartibi (onlayn yoki bankka tashrif buyurgan holda)
	Bank filiallarida va mobil ilovada. Pul mablagʻlari naqd va naqd pulsiz shaklda qabul qilinadi

	11. Qoʻshimcha mablagʻ kiritish imkoniyati
	Mavjud. Hisobvaraq amal qilish davri mobaynida summa va operatsiyalar soni boʻyicha cheklovsiz toʻldiriladi

	12. Avtomatik uzaytirish (omonat muddati tugagach bank tomonidan bir tomonlama uzaytirish)
	Qoʻllanilmaydi — omonat muddatsiz hisoblanadi

	13. Boshqa shartlar
	1. Foizlar mablagʻ tushgan kunning keyingi kunidan boshlab hisobvaraq yopilgan kungacha hisoblanadi.
2. Foizlarni hisoblash muddati boʻyicha cheklov belgilanmagan.
3. Hisobvaraq Bankning ichki qoidalari hamda jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish toʻgʻrisidagi qonunchilik talablariga muvofiq ochiladi va yuritiladi.


2-boʻlim. Boshqa muhim shartlar
	1. Omonat muddati tugagunga qadar qoʻyilgan mablagʻlarni qisman yechib olish imkoniyati
	Mavjud. Pul mablagʻlarini qisman yechib olish istalgan vaqtda omonatning eng kam miqdoridan (15 000 000 soʻm) ortiq summa doirasida amalga oshiriladi. Bunda belgilangan foiz stavkasi pasaytirilmaydi

	2. Omonat shartnomasini muddatidan oldin bekor qilish tartibi
	Pul mablagʻlarini toʻliq yechib olish va hisobvaraqni yopish omonat amal qilayotgan istalgan vaqtda mijozning arizasiga koʻra mavjud.
Mablagʻlar omonatda haqiqatda turgan muddat uchun hisoblangan foizlar toʻliq hajmda toʻlanadi; toʻlangan foizlar qayta hisoblanmaydi va pasaytirilgan stavka qoʻllanilmaydi.


Omonatlarning qaytarilishi kafolatlanadi
Fuqarolarning banklardagi omonatlari Oʻzbekiston Respublikasining «Fuqarolarning banklardagi omonatlarini himoyalash kafolatlari toʻgʻrisida»gi Qonuniga muvofiq kafolatlanadi. Kafolat bir bankda bir omonatchiga 200 million soʻmgacha boʻlgan miqdorda amalga oshiriladi (mijozning Bankdagi omonatlari jamlanadi).
Kafolat hodisasi yuz berganda omonatlar quyidagi muddatlarda qaytariladi: 2026-yil 1-yanvardan — 15 ish kuni; 2027-yil 1-yanvardan — 7 ish kuni.
Iltimos, omonat qoʻyishga rozilik berishdan oldin maʼlumot varaqasini oʻrganib chiqing!
Siz bankdan omonat shartlari, omonat boʻyicha foiz daromadi va hisob-kitob tartibi, shuningdek oʻz huquq va majburiyatlaringiz hamda siz uchun noaniq boʻlgan boshqa masalalar boʻyicha toʻliq va batafsil maʼlumot olish huquqiga egasiz.
Daʼvolar yuzaga kelgan taqdirda soʻrovingizni +998 (78) 150-11-22 telefon raqami orqali yoki Toshkent sh., Shahrisabz koʻchasi, 30-uy manzili boʻyicha yoki info@ipotekabank.uz elektron pochtasiga yuborishingiz mumkin.
MAʼLUMOT VARAQASINING TOʻGʻRILIGI VA HAQIQIYLIGI TASDIQLANADI.
________________________________________________________          __________________
                  (bank xodimining F.I.SH. va lavozimi)                                                  (toʻldirilgan sana)
Maʼlumot varaqasi omonat shartnomasi yoki omonatni qabul qilish toʻgʻrisidagi topshiriqni almashtirmaydi, aksincha, turli banklarning omonat shartlarini taqqoslash va toʻgʻri tanlov qilishga yordam beradi.

